News Update: เงินเฟ้อสหรัฐฯ ลงแล้ว CPI ก.ค. อยู่ที่ 8.5% เพิ่มน้อยกว่าคาด หลังราคาพลังงานปรับตัวลง ลดแรงกดดัน Fed ขึ้นดอกเบี้ย - FINNOMENA
เงินเฟ้อสหรัฐฯ เดือน ก.ค. อยู่ที่ 8.5% (YoY) เพิ่มน้อยกว่าคาด ลดแรงกดดัน Fed ขึ้นดอกเบี้ย หลังราคาน้ำมันปรับตัวลงต่อเนื่อง
11 ส.ค. 2565

เงินเฟ้อสหรัฐฯ เดือน ก.ค. อยู่ที่ 8.5% (YoY) เพิ่มน้อยกว่าคาด ลดแรงกดดัน Fed ขึ้นดอกเบี้ย หลังราคาน้ำมันปรับตัวลงต่อเนื่อง
เงินเฟ้อทั่วไปหรือดัชนี CPI ของสหรัฐฯ ทรงตัวจากเดือนที่แล้ว (MoM) เนื่องจากราคาพลังงานที่ลดลง 4.6% และราคาน้ำมันเบนซินที่ลดลง 7.7% ไปชดเชยการเพิ่มขึ้นของราคาอาหารที่ 1.1% และค่าที่อยู่อาศัยที่เพิ่มขึ้น 0.5% จากเดือนที่แล้ว
ก่อนหน้านี้ผลสำรวจนักเศรษฐศาสตร์คาดว่า เงินเฟ้อทั่วไปจะเพิ่มขึ้น 8.7% (YoY) และ 0.2% (MoM)
สำหรับเงินเฟ้อพื้นฐานที่ไม่รวมราคาอาหารและพลังงานเพิ่มขึ้น 5.9% (YoY) ต่ำกว่าคาดที่ 6.1% และเพิ่มขึ้น 0.3% (MoM) ต่ำกว่าคาดที่ 0.5%
ดัชนีราคาอาหารเพิ่มขึ้น 10.9% (YoY) ซึ่งเป็นอัตราที่เร็วที่สุดนับตั้งแต่ เม.ย. 1979 ด้านราคาไฟฟ้าเพิ่มขึ้น 1.6% (MoM) และเพิ่มขึ้น 15.2% (YoY) ขณะที่ดัชนีราคาพลังงานเพิ่มขึ้น 32.9% (YoY) และทรงตัวจากเดือนที่แล้ว
ราคารถยนต์ใช้แล้วลดลง 0.4% (MoM) ด้านราคาเครื่องนุ่งห่มก็ลดลง 0.1% ขณะที่บริการขนส่งลดลง 0.5% เนื่องจากค่าโดยสารสายการบินลดลง 1.8% (MoM) และ 7.8% (YoY)
รายงานเงินเฟ้อที่เพิ่มน้อยกว่าคาดเป็นข่าวดีสำหรับตลาดแรงงาน เพราะค่าแรงที่แท้จริงเพิ่มขึ้น 0.5% จากเดือนที่แล้ว อย่างไรก็ตาม รายได้เฉลี่ยต่อชั่วโมงที่ปรับอัตราเงินเฟ้อแล้วยังคงลดลง 3% (YoY)
ช่วงที่ผ่านมา ธนาคารกลางสหรัฐฯ (Fed) ขึ้นดอกเบี้ยและใช้นโยบายการเงินเข้มงวดเพื่อต่อสู้กับเงินเฟ้อที่สูงกว่าเป้าหมายระยะยาวที่ 2% โดย Fed ได้ขึ้นดอกเบี้ยไปแล้ว 225 bps หรืออีก 2.25% ในปี 2022 ซึ่งรายงานตัวเลขเงินเฟ้อล่าสุดอาจลดแรงกดดัน Fed ในการขึ้นดอกเบี้ย
ก่อนหน้านี้ คณะกรรมการ Fed ได้กล่าวถึงความเป็นไปได้ในการขึ้นดอกเบี้ย 75 bps ติดต่อกันเป็นครั้งที่ 3 ในการประชุมเดือน ก.ย. แต่ตอนนี้นักลงทุนในตลาดคาดการณ์ว่า มีโอกาสมากขึ้นที่ Fed จะขึ้นดอกเบี้ยน้อยกว่า 50 bps
อ้างอิง: https://www.cnbc.com/2022/08/10/consumer-prices-rose-8point5percent-in-july-less-than-expected-as-inflation-pressures-ease-a-bit.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินเฟ้อ
เงินเฟ้อสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA